**A black and white logo of a person holding a flag

Description automatically generated REPUBLIKA E SHQIPËRISË**

**MINISTRIA E FINANCAVE**

**DREJTORIA E APELIMIT TATIMOR**

Nr. \_\_\_\_\_ / Prot. Tiranë, më\_\_\_.\_\_\_.2024

**V E N D I M**

Drejtoria e Apelimit Tatimor, në zbatim të kreut XIII të Ligjit nr. 9920, datë 19.05.2008 “Për Procedurat Tatimore në RSH”, mori në shqyrtim kërkesën ankimore protokolluar në Ministrinë e Financave ne datë 19.02.2024 që i përket:

KËRKUES: \_\_\_\_\_\_\_\_\_\_\_\_\_\_\_

OBJEKTI: Ankim ndaj njoftim vlerësimit datë 28.07.2021, ku janë përcaktuar detyrimet si më poshtë:

|  |  |  |  |  |  |
| --- | --- | --- | --- | --- | --- |
| **Nr.** | **Tatim** | **Periudhë** | **Detyrim** | **Kamatëvonesë** | **Gjobë** |
| 1 | TVSH | 2018/11 | 186.626 | 27.887 | 40.871 |
| 2 | TVSH | 2018/09 | 248.277 | 39.562 | 54.373 |
| 3 | TVSH | 2018/10 | 41.046 | 6.336 | 8.989 |
| 4 | TVSH | 2018/12 | 173.506 | 25.042 | 37.998 |
| 5 | TVSH | 2019/01 | 24.960 | 3.475 | 5.466 |
| 6 | TVSH | 2019/02 | 84.216 | 11.324 | 18.443 |
| 7 | TVSH | 2019/03 | 82.483 | 10.671 | 18.054 |
| 8 | TVSH | 2019/04 | 44.227 | 5.511 | 9.686 |
| 9 | TVSH | 2019/04 |  |  | 235.887 |
| 10 | TVSH | 2018/12 |  |  | 649.454 |
| **Totali** | | | **2.094.380** | | |

Me kërkesën protokolluar pranë DRT, tatimpaguesi ka kërkuar nga DRT pajisjen me njoftim vlerësimi me firmë e vulë dhe raportin e kontrollit mbi të cilin janë llogaritur detyrimet.

Në përgjigje të kërkesës së tatimpaguesit, DRT i ka dërguar tatimpaguesit zarfin, raport kontrolli dhe njoftim vlerësimi, dërguar në shërbimin postar në datë 28.07.2021, kthyer më datë 08.02.2021 (bashkëlidhur shkresës është zarfi i kthyer).

Në vijim, DRT i bën me dije tatimpaguesit se arsyeja e kthimit është “i panjohur”, nga adresa e shënuar, e cila është dhe adresa në sistemin c@ts. Më tej, DRT kërkon nga tatimpaguesi përditësimin e adresës së aktivitetit të tij.

Nga shqyrtimi paraprak i kërkesës ankimore, Drejtoria e Apelimit Tatimor konstaton se kërkesa për apelim është bërë jashtë afatit ligjor të përcaktuar në Ligjin nr. 9920, datë 19.05.2008, “Për Proçedurat Tatimore në R.SH.”, neni 106, pika 3, pasi njoftim vlerësimi i ankimuar mban datën 23.07.2021, ndërsa ankimi është dorëzuar në shërbimin postar në datë 14.02.2024 dhe protokolluar në DAT në datën 19.02.2024.

Në Ligjin nr. 9920, datë 19.05.2008 “Për Proçedurat Tatimore në R.SH.”, neni 106, pika 3 përcakton se “*Tatimpaguesi e dorëzon ankimin në drejtorinë e apelimit tatimor brenda 30 ditëve kalendarike nga data kur vlerësimi ose vendimi i administratës tatimore është marrë ose vlerësohet të jetë marrë nga tatimpaguesi*”. Udhëzimi nr. 24, datë 02.09.2008 “Për Procedurat Tatimore në RSH”, pika 106.3.1 përcakton se: *“Ankimi duhet të bëhet brenda 30 ditëve kalendarike nga data kur akti administrativ është marrë ose konsiderohet të jetë marrë; afati shtyhet në ditën pasardhëse të punës nëqoftëse dita e fundit e afatit bie në ditë pushimi apo feste zyrtare...”*.

Në lidhje me pretendimin se akti është marrë nga DRT në datën 25.01.2024, D.A.T. sjell në vëmendje se paragrafi 23.2 i Udhëzimit nr. 24 përcakton se *“Vlerësimet, njoftimet, vendimet dhe komunikimet zyrtare të administratës tatimore, drejtuar tatimpaguesve, u dërgohen atyre në adresën e deklaruar nga vetë ato”.*

Ndërsa paragrafi 23.3.1 i udhëzimit përcakton se “*Data e marrjes dijeni nga tatimpaguesi, për çdo akt dhe korrespondencë tjetër të nisur nga administrata tatimore, konsiderohet dita e dhjetë pas datës së dërgimit të aktit apo korrespondencës. Data e dërgimit është data e pranimit të aktit apo korrespondencës në shërbimin postar. Kështu, në qoftë se një akt i nxjerrë nga ana e administratës tatimore, apo një korrespondencë tjetër çfarëdo, është pranuar në shërbimin postar më datë 1 të muajit, ai konsiderohet se është marrë, dhe i është bërë i ditur tatimpaguesit me datë 11 të muajit*”.

Ndërkohë në Udhëzimin nr. 24, datë 02.09.2008 “Për Procedurat Tatimore në RSH”, paragrafi 23.3.1 sanksionon se “*Një komunikim zyrtar me shkrim, i nisur nga administrata tatimore, nëpërmjet shërbimit postar rekomande, në adresën e tatimpaguesit, por i pambërritur ose i mbërritur me vonesë tek ky i fundit, për çfarëdo arsye, është nën përgjegjësinë e vetë tatimpaguesit*”, dispozitë e cila është në vijim të nenit 23/4 të Ligjit 9920, sipas të cilit “*Tatimpaguesi është i detyruar të deklarojë adresën e saktë, në mënyrë që të sigurojë marrjen në kohë të njoftimeve*”.

Referuar dispozitave të mësipërme, një akt i nisur nga administrata tatimore, vlerësohet të jetë marrë nga tatimpaguesi jo më vonë se 10 ditë nga data e dërgimit të aktit në shërbimin postar. Mosmarrja e njoftimeve brenda 10 ditëve është nën përgjegjësinë e tatimpaguesit, sipas përcaktimeve të Udhëzimit të Ministrit të Financave.

Nga dita e 10 e dërgimit të aktit në shërbimin postar nga administrata tatimore, tatimpaguesit i fillojnë afatet për të drejtat apo detyrimet që prodhohen nga ai akt, pavarësisht nëse ky akt nuk është marrë nga tatimpaguesi brenda këtij afati. Kjo bëhet më e qartë nëse i referohemi pikës 23.3.1. të Udhëzimit nr. 24 datë 02.09.2008, ku përcaktohet se *“Për llogaritjen e afatit edhe për qëllime të ankimit administrativ, llogaritja e afatit fillon nga e nesërmja e ditës kur akti është marrë ose konsiderohet të jetë marrë nga tatimpaguesi. Në rastin kur akti që ka nxjerrë administrata tatimore mban datën 1 shtator dhe pranohet nga shërbimi postar për t’iu dërguar tatimpaguesit më datë 2 shtator dhe nga ky i fundit provohet se është marrë më datë 7 shtator, llogaritja e afatit fillon nga data 8 shtator ose në rastet kur akti konsiderohet të jetë marrë në ditën e dhjetë pas datës së dërgimit të tij, atëherë afati fillon në datën 13 shtator”.*

Dispozitat e mësipërme nuk zbatohen vetëm nëse njoftim vlerësimi është dërguar në adresë të gabuar nga administrata tatimore, referuar pikës 106.3.1 të Udhëzimit Nr.24, datë 02.09.2008, ku përcaktohet se “*Nëse tatimpaguesi nuk e ka marrë njoftim vlerësimin për shkak të një gabimi në njoftim nga administrata tatimore, afati 30 ditor i ankimit fillon në ditën kur marrësi provon nëpërmjet dokumentacionit përkatës se ka marrë dijeni për njoftimin*”. Në të tilla raste, data e marrjes dijeni nuk konsiderohet dita e dhjetë pas datës së dërgimit të njoftim vlerësimit, por data kur ai është marrë realisht dhe afati i ankimit fillon nga kjo datë.

Ndërsa referuar konfirmimit të DRT si dhe kopjes së zarfit postar vënë në dispozicion nga tatimpaguesi, adresa ku është dërguar Njoftim Vlerësimi i ankimuar, përputhet tërësisht me adresën e vetëdeklaruar nga tatimpaguesi në QKB.

Akti administrativ është nisur në shërbimin postar në datën 28.07.2021 në adresën e deklaruar nga vetë tatimpaguesi në Q.K.B. dhe vlerësohet të jetë marrë ditën e dhjetë pas datës së dërgimit të aktit administrativ në shërbimin postar, më 07.08.2021. Në këtë datë fillon të ecë afati prej 30 ditësh i ankimit të tatimpaguesit ndaj aktit administrativ. Afati i fundit i dorëzimit të ankimimit është në datën 06.09.2021, ndërsa ankimi është dërguar në shërbimin postar në datën 14.02.2024, pra jashtë afatit të përcaktuar në dispozitat e sipërcituara.

Udhëzimi nr. 24 datë 02.09.2008 “Për Proçedurat Tatimore në R.SH.”, paragrafi 106.3.4. parashikon se *“Në qoftë se ankimi pranë Drejtorisë së Apelimit Tatimor nuk bëhet brenda afatit të caktuar, ai konsiderohet i papranueshëm dhe refuzohet”.*

Sa më sipër, Drejtoria e Apelimit Tatimor bazuar në Ligjin Nr.9920, datë 19.5.2008 “Për Procedurat Tatimore në R.Sh-së ”, i ndryshuar, nenet 106, 107, 108 dhe Udhëzimin Nr.24, datë 02.09.2008 (i ndryshuar), në zbatim të tij, pika 108.3.3, gërma (a),

**V E N D O S I**

* **Refuzimin e ankimit, ndaj aktit administrativ**, Njoftim Vlerësimit për detyrimet tatimore te datës 23.07.2024, pasi nuk janë respektuar kërkesat e përcaktuara në nenin 106, lidhur me paraqitjen në afat të ankimit

Në zbatim të pikës 2 të nenit 109 të Ligjit nr. 9920 datë 19.05.2008, “Për Proçedurat Tatimore në R.Sh”, tatimpaguesi mund t’a kundërshtojë vendimin e Drejtorisë së Apelimit Tatimor në gjykatë brenda 30 ditëve kalendarike nga data e marrjes dijeni për këtë vendim.

**DREJTOR I APELIMIT TATIMOR**